Paulius Kulikauskas

Paulius Kulikauskas (1964 m. Vilniuje) – Lietuvos architektas, urbanistas, diplomatas.

Biografija 
1986 m. baigė Vilniaus dailės institutą, vadovaujamas prof. Vytauto Čekanausko. Dirbo Miestų statybos projektavimo institute architektu Vytauto Čekanausko grupėje, Lietuvos architektų sąjungoje konsultantu, Vilniaus savivaldybėje Lazdynų architektu, Lietuvos statybos ir urbanistikos ministro Algimanto Nasvyčio patarėju. 1996–1997 – Lietuvos užsienio reikalų ministro patarėjas. 1997–1998 – Lietuvos Europos reikalų viceministras, atsakingas už strateginį privatizavimą, Lietuvos nacionalinės UNESCO komisijos pirmininko pavaduotojas.

1991–1996 ir 1998–2010 m. gyveno ir dirbo Danijoje. 1998–2004 – Danijos miestų atnaujinimo kompanijos tarptautinių projektų skyriaus vadovas Kopenhagoje. 2004–2010 – Europos Sąjungos URBACT programos vadovaujantis ekspertas. 2006–2010 – Tarptautinės miestų plėtros instituto (I2UD) Kembridže, Masačusetse vyresnysis mokslinis bendradarbis. Tarptautinio transdisciplininių studijų centro (CIRET) Paryžiuje narys.

2009 – Europos Komisijos EuropeAid projektų identifikavimo grupės vadovas, 2010 – 7-osios Europos Sąjungos mokslo ir technologijų programos ekspertas vertintojas efektyvios miestų energetikos srityje.

Dirbo Pasaulio Banko, Europos rekonstrukcijos ir plėtros banko, USAID ir kt. organizacijų projektuose Šri Lankoje, Kroatijoje, Bulgarijoje, Rumunijoje, Azerbaidžane, Pietų Sudane, Pietų Afrikoje, Brazilijoje, ir kt. šalyse.

Nuo 2011 m. dirba Jungtinių Tautų Organizacijos sekretoriate, reguliariosios techninio bendradarbiavimo programos (RPTC) tarpregioniniu patarėju UN-Habitat  (JT gyvenviečių programos) būstinėje Nairobyje, Kenijoje. Nuo 2015 gruodžio 10 vadovauja UN-Habitat padaliniui Europos institucijoms Briuselyje.

Įvertinimas 

2000 m. apdovanotas Šveicarijos Nacionalinio mokslo fondo transdisciplinarumo prizo diplomu už miestų atnaujinimo procesų analizę.

1996 m. apdovanotas Sausio 13-osios atminimo medaliu.

Išnašos 

Lietuvos architektai
Lietuvos diplomatai
Lietuvos viceministrai